Senere forsvinner Tom og kjæresten Becky fra en skoleutflukt, og forviller seg inn i en hule, hvor de blir gående i dagevis. I mellomtiden forhindrer Huck et nytt innbrudd som Indianer-Joe har planlagt. Tom oppdager at Joe og tyvegodset hans befinner seg inne i det samme hulesystemet, men forteller det ikke til noen. Landsbyens dommer beordrer at hulene blir murt igjen for å hindre at flere barn går seg bort. Når Tom og Huck vender tilbake til hulene finner de både liket av Joe og det nedgravde tyvegodset. de blir byens helter, og deler skatten mellom seg.